CELEX: C2005/271/30
Language: fi
Date: 2005-10-29 00:00:00
Title: Asia C-329/05: Bundesfinanzhofin 28.6.2005 tekemällään päätöksellä esittämä ennakkoratkaisupyyntö asiassa Finanzamt Dinslaken vastaan Gerold Meindl, Christine Meindl-Bergerin osallistuessa asian käsittelyyn

29.10.2005   
            
            
               FI
            
            
               Euroopan unionin virallinen lehti
            
            
               C 271/16
            
         Bundesfinanzhofin 28.6.2005 tekemällään päätöksellä esittämä ennakkoratkaisupyyntö asiassa Finanzamt Dinslaken vastaan Gerold Meindl, Christine Meindl-Bergerin osallistuessa asian käsittelyyn
   (Asia C-329/05)
   (2005/C 271/30)
   Oikeudenkäyntikieli: saksa
   Bundesfinanzhof on pyytänyt 28.6.2005 tekemällään päätöksellä, joka on saapunut yhteisöjen tuomioistuimeen 2.9.2005, Euroopan yhteisöjen tuomioistuimelta ennakkoratkaisua asiassa Finanzamt Dinslaken vastaan Gerold Meindl, Christine Meindl-Bergerin osallistuessa asian käsittelyyn, seuraavaan kysymykseen:
   Rikotaanko Euroopan yhteisöjen perustamissopimuksen 43 artiklaa silloin, jos kyseisen jäsenvaltion alueella asuvaa verovelvollista kieltäydytään verottamasta tuloveron osalta yhteisesti tämän Itävallassa asuvan aviopuolison, josta verovelvollinen ei asu erillään, kanssa, sillä perusteella, että aviopuoliso on sekä ansainnut yhteisistä tuloista yli 10 prosenttia että myös yli 24 000 Saksan markkaa silloin, kun nämä tulot ovat Itävallan lain mukaan verovapaita?